
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Ο.Ε.Υ. του Αθλητικού Οργανισμού Δήμου 

Καλλικράτειας. 1 

Σύσταση ιδίου Νομικού Προσώπου στο Ν. Χαλκιδικής 
με την επωνυμία «Σχολική Επιτροπή Φούρκας - Κα- 

λάνδρας - Κασσανδρηνού.». 2 

Σύσταση Δημοτικής Επιχείρησης Ύδρευσης - Αποχέ¬ 
τευσης Κασσάνδρας. 3 

Σύσταση στο Δήμο Καλλικράτειας Δημοτικής Επιχεί¬ 
ρησης με την επωνυμία «Δημοτική Επιχείρηση 

Ύδρευσης - Αποχέτευσης». 4 

Χορήγηση άδειας μεταλλευτικών ερευνών στο Ν. Κο¬ 
ζάνης. 5 


ΑΠΟΦΑΣΕΙ Σ 

Αριθ. 3289 (1) 

Έγκριση Ο.Ε.Υ. του Αθλητικού Οργανισμού 
Δήμου Καλλικράτειας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.1188/1981, Ν.1416/1984, Ν. 
2190/1994, Ν. 2503/1997, Ν. 2508/1997, και Ν. 2539/1997. 

2. Την αριθμ. 47/2000 απόφαση του Δημοτικού Συμβου¬ 
λίου Καλλικράτειας με την οποία εγκρίνει όπως έχει ψηφι- 
σθεί από το Διοικητικό Συμβούλιο του Αθλητικού Οργανι¬ 
σμού Καλλικράτειας, ο Ο.ΕΎτου Αθλητικού Οργανισμού, 
αποφασίζουμε: 

Εγκρίνουμε τον Ο.Ε.Υ του Αθλητικού Οργανισμού Καλ- 
λικράτειας ως κάτωθι: 

Άρθρο 1 

Περιεχόμενο Εσωτερικού Κανονισμού Υπηρεσιών 
(ΚΕΥ) 

Με τον παρόντα κανονισμό καθορίζεται η οργανωτική 
διάρθρωση του Αθλητικού Οργανισμού Δήμου Καλλικρά- 
τειας, οι θέσεις εργασίας, το ανώτατο όριο του αριθμού του 
προσωπικού τα τυπικά και τα ουσιαστικά προσόντα του. 


Άρθρο 2 

Γενική Μορφή Οργάνωσης του Οργανισμού 

2.1.0 Αθλητικός Οργανισμός διοικείται από 5 μελές Δι¬ 
οικητικό Συμβούλιο εξαρτάται και εποπτεύεται από το Δη¬ 
μοτικό Συμβούλιο, όπως ορίζεται από τις διατάξεις του 
Δημοτικού και Κοινοτικού Κώδικα, άρθρα 198-200 και 203 
του Π.Δ. 410/95. 

2.2. Των υπηρεσιώντου Οργανισμού προΐσταται ο Πρό¬ 
εδρος του Δ.Σ., ο οποίος έχει και την ευθύνη της διεύθυν¬ 
σης του Προσωπικού. Σε περίπτωση απουσίας ή κωλύμα¬ 
τος αναπληρώνεται από τον Αντιπρόεδρο. 

Άρθρο 3 

Μεταβολή, συμπλήρωση ή επέκταση των διατάξεωντου 
ΚΕΥ γίνεται με απόφαση του Διοικητικού Συμβουλίου με¬ 
τά από έγκριση του Δημοτικού Συμβουλίου. 

Άρθρο 4 

Διάρθρωση Υπηρεσιών 

Οι υπηρεσίες του Α.Ο.Δ.Κ. συγκροτούνται από τα γρα¬ 
φεία: 

α. Γραφείο Διοικητικού Συμβουλίου, Τύπου και Δημο¬ 
σίων Σχέσεων 

β. Γραφείο Λογιστηρίου, Διοίκησης Προσωπικού, Πρω¬ 
τοκόλλου Αρχείου, Διεκπεραίωσης και αλληλογραφίας. 

γ. Γραφείο Αθλητικών χώρων και εγκαταστάσεων, 
αθλητικών δραστηριοτήτων,αθλητικών εκδηλώσεων Τε¬ 
χνικών Συμβούλων και Επιστημονικών Συνεργατών. 

Θέσεις, κλάδοι, βαθμοί και ειδικότητες προσωπικού. 

Οι θέσεις του προσωπικού διαρθρώνονται σε κλάδους - 
βαθμούς και ειδικότητες ως εξής: 

Άρθρο 6 

Προσόντα Προσωπικού 

1. Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται εκάστοτε οι 
ισχύουσες περί δημοτικών υπαλλήλων διατάξεις. 

2. Τα τυπικά προσόντα διορισμού ορίζονται με τα προ- 
βλεπόμενα στο Π.Δ. 370/87 σε συνδυασμό με το Π.Δ. 
22/90 και Ν 2190 και με τις εκάστοτε ισχύουσες διατάξεις. 

3. Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. ανάλογα με τις ανάγκες των 
Υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα. 

Άρθρο 7 

Προϊστάμενος Υπηρεσιών 

Ο Προϊστάμενος των υπηρεσιών θα είναι υπάλληλος 
των κλάδων ΠΕ ή ΔΕ. Με απόφαση του Διοικητικού Συμ¬ 
βουλίου τα καθήκοντα του Προϊσταμένου είναι δυνατόν 
να ανατεθούν στον Αντιπρόεδρο ή Γραμματέατου Οργα¬ 
νισμού. 

Άρθρο 8 

Αναπλήρωση Προϊσταμένου 

Τον Προϊστάμενο απουσιάζοντα ή κωλυόμενο αναπλη¬ 
ρώνει ο αρχαιότερος υπάλληλος αντίστοιχων του Προϊ¬ 
σταμένου κλάδου ή ο αρχαιότερος υπάλληλος των γρα¬ 
φείων στην περίπτωση που τα καθήκοντα του προϊσταμέ¬ 
νου έχουν ανατεθεί στον Αντιπρόεδρο ή τον Γραμματέα. 

Άρθρο 9 

Άσκηση αρμοδιοτήτων 

Οι αρμοδιότητες που καθορίζονται από τον Κανονισμό 
Εσωτερικής Υπηρεσίας θα ασκούνται από τα ανάλογα 
γραφεία. 

Άρθρο 10 

Αρμοδιότητες Γ ραφείου Προϊσταμένου 

Ο Προϊστάμενος έχει την ευθύνη και μεριμνά για τον 
αποδοτικότερο τρόπο εκτέλεσης των κάθε φύσης απο¬ 
φάσεων του Διοικητικού Συμβουλίου παρακολουθώντας 
και συντονίζοντας τις εργασίες του συνόλου των γραφεί¬ 
ων του Οργανισμού. 

Συντονίζει και κατευθύνει την εργασία τους και συνερ¬ 
γάζεται με τους υπευθύνους των γραφείων και τους εξω¬ 
τερικούς συνεργάτες του Οργανισμού για την προώθηση 
των θεμάτων τους. 

ΔΙΟΙΚΗΤΙΚΟ ΠΡΟΣΩΠΙΚΟ Π.Ε. 

ΔΙΟΙΚΗΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ Π.Ε. 

1. Κλάδος ΠΕ 1 Διοικητικού 

1 θέση με βαθμό Γ-Α 

2. Κλάδος ΠΕ 10 Καθηγητών Φυσικής Αγωγής 

3 θέσεις με βαθμούς Γ - Α 

3. Κλάδος ΠΕ 15 Ιατρού 

1 θέση με βαθμό Γ -Α. 

ΚΑΤΗΓΟΡΙΑ Τ.Ε. 

1. Κλάδος Τ.Ε. 10 Φυσιοθεραπευτών 

1 θέση με βαθμό Γ -Α 

ΚΑΤΗΓΟΡΙΑ Δ.Ε. 

1. Κλάδος ΔΕ 1 Διοικητικού 

2 θέσεις με βαθμούς Γ -Α 

ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 

1. Κλάδος ΔΕ 30 Υδραυλικού 

1 θέση με βαθμό Γ 

2. Κλάδος ΔΕ 24 Ηλεκτρολόγων 

1 θέση με βαθμούς Γ -Α 

3. Κλάδος ΔΕ 35 Κηπουρών 

2 θέσεις με βαθμούς Γ -Α 


ΚΑΤΗΓΟΡΙΑ Υ. Ε. 

Κλάδος ΥΕ16 Προσωπικού φυλάκων, καθαριότητας κ.λ.π. 

1 θέση φυλάκων - εργατών με βαθμούς Δ-Γ 

Ενημερώνει το Διοικητικό Συμβούλιο για την πορεία των 
εγκεκριμένων προγραμμάτων δράσης του Οργανισμού 
και γενικά την εκτέλεση των αποφάσεών του. 

Εισηγείται στο Διοικητικό Συμβούλιο την τροποποίηση 
των Προγραμμάτων Δράσης του Οργανισμού, όταν θεω¬ 
ρεί απαραίτητο, ανάλογα με την εξέλιξή του ή και με βά¬ 
ση τις μεταβολές των αντικειμενικών συνθηκών. 

Άρθρο 11 

Γ ραφείο Διοικητικού Συμβουλίου - 
Τύπου και Δημοσίων Σχέσεων 

Διεξάγει κάθε υπηρεσία που ανατίθεται από το Διοικητι¬ 
κό Συμβούλιο και που δεν υπάγεται στην άμεση αρμοδιό¬ 
τητα άλλου γραφείου. Τηρείτο βιβλίο Συνεδριάσεων. 

Καταρτίζει την ημερήσια διάταξη των Συνεδριάσεων 
του Δ.Σ. κατά την ισχύουσα Νομοθεσία, κοινοποιεί αυτή 
στα μέλη του Δ.Σ. και επιμελείται για την προετοιμασία 
των σχετικών αποφάσεων. 

Τηρεί τα πρακτικά των Συνεδριάσεων, το αρχείο απο¬ 
φάσεων και μεριμνά για την επικύρωση των πρακτικών και 
την έγκαιρη προώθηση των σχετικών αποφάσεων για 
έγκριση, για παρακολούθηση των αποφάσεων κ.λ.π, στην 
αρμόδια Δημόσια Αρχή και σε συνέχεια στις αρμόδιες για 
εκτέλεση υπηρεσίες. 

Έχει την ευθύνη για την ενημέρωση και πληροφόρηση 
των δημοτών, δημοτικών φορέων, τύπου, τηλεόρασης 
κ.λ.π, την δημιουργία επαφών και της συνεργασίας με 
υπουργεία, με όλους τους δημόσιους ή ιδιωτικούς φο¬ 
ρείς, την τήρηση βιβλίου καταχώρησης των Αρχών, Υπη¬ 
ρεσιών, Συλλόγων, Σωματείων κλπ. 

Παραλαμβάνει τα φύλλα του ημερήσιου και περιοδικού 
τύπου και γενικά κάθε έντυπο και βιβλίο που απευθύνεται 
στον Οργανισμό. 

Παρακολουθεί όλα τα θέματα που δημοσιεύονται και 
αφορούντον Οργανισμό. Δίνει κάθε πληροφορία που επι¬ 
τρέπεται στους πολίτες και αφορά την δραστηριότητα 
του Οργανισμού. 

Συνεργάζεται με τους Μαζικούς Αθλητικούς φορείς του 
Δήμου, τους ενημερώνει γιατην αθλητική δραστηριότητα 
και τους παρέχει κάθε δυνατή βοήθεια. 

Συνεργάζεται με το γραφείο των αθλητικών κέντρων και 
αθλητικών δραστηριοτήτων. 

Φροντίζει για την οργάνωση, συντήρηση και διατήρηση 
ιστορικών, αθλητικών αρχείωντου Δήμου. 

Μεριμνά για την προβολή και διαφήμιση όλων των αθλη¬ 
τικών εκδηλώσεων καθώς και την έκδοση διακίνηση και διά¬ 
θεση υλικού στους δημότες και ειδικά στα σχολεία που έχει 
σχέση με αυτές (Προγράμματα, Δελτία, Αφίσσες κ.λπ.). 

Μεριμνά για την οργάνωση συσκέψεων και συζητήσεων 
με τους αθλητικούς φορείς του Δήμου για θέματα αθλη¬ 
τικών δραστηριοτήτων, οργάνωση και λειτουργία των 
αθλητικών τμημάτων και για την παροχή κάθε δυνατής 
βοήθειας. 

Μεριμνά για την λήψη και εκτύπωση φωτογραφικού υλι¬ 
κού που αφορά αθλητικές εκδηλώσεις του Οργανισμού. 

Άρθρο 12 

Γ ραφείο Λογιστηρίου -Διοίκησης Προσωπικού - 
Πρωτοκόλλου -Αρχείου - Διεκπεραίωσης & Αλληλογραφίας 

Καταρτίζει σε συνεργασία με το Δ.Σ. τον προϋπολογισμό 

εσόδων - εξόδων και τις σχετικές εκθέσεις, μέσα στις προ¬ 
θεσμίες που ορίζει ο Δημοτικός και Κοινοτικός Κώδικας. 

Παρακολουθεί την πορεία της εκτέλεσης του προϋπο¬ 
λογισμού εσόδων - εξόδων και εισηγείται την αναμόρφω¬ 
σή του. 

Συγκεντρώνει, ελέγχει και καταχωρεί στα σχετικά λογι¬ 
στικά βιβλία τα αποτελέσματα της εκτέλεσης του προϋ¬ 
πολογισμού εσόδων και εξόδων. 

Καταρτίζει, σε συνεργασία με το Δημοτικό Ταμείο, τον 
απολογισμό εσόδων -εξόδων και τον ισολογισμό του κα¬ 
θώς και τις σχετικές εκθέσεις. 

Επιμελείται της εκκαθάρισης και εντολής πληρωμών 
κάθε δαπάνης. 

Ελέγχει τα δικαιολογητικά κάθε δαπάνης προς διαπί¬ 
στωση του νόμιμου και κανονικού ή όχι αυτής. 

Φροντίζει για την έκδοση χρηματικών ενταλμάτων και 
την μισθοδοσία του προσωπικού. 

Τηρεί μισθολογικά μητρώα όλου του προσωπικού, συ¬ 
ντάσσει τις βεβαιώσεις αποδοχών των εργαζομένων και 
φροντίζει για την ασφάλιση αυτού. 

Φροντίζει για την τήρηση της ισχύουσας κάθε φορά νο¬ 
μοθεσίας, σχετικά με την υπηρεσιακή και συνταξιοδοτική 
κατάσταση των υπαλλήλων. 

Φροντίζει για την διεξαγωγή όλων εκείνων των διαδικα¬ 
σιών που είναι απαραίτητες για την πρόσληψη προσωπι¬ 
κού, προαγωγές, απολύσεις,παρατηρήσεις, αποχωρή¬ 
σεις, τοποθετήσεις, μετακινήσεις, αποσπάσεις, μετατά¬ 
ξεις, χορήγηση αδειών, πειθαρχικές υποθέσεις κλπ. 

Τηρείτο μητρώα καιτους ατομικούς φακέλουςτου προ¬ 
σωπικού και φροντίζει για την συνεχή παρακολούθησή 
τους και ενημέρωση. 

Εισηγείται στα αρμόδια όργανα θέματα που αφορούν 
το προσωπικό και ενεργεί την σχετική αλληλογραφία. 

Επιμελείται της παραλαβής, πρωτοκόλλησης, ευρετη¬ 
ρίου και συσχέτισης όλων των εισερχομένων εγγράφων 
και της τήρησης του πρωτοτύπου στο αρχείο. 

Παρακολουθεί και φροντίζει για τηντήρηση του γενικού 
αρχείου του Οργανισμού και εισηγείται την καταστροφή 
του θεωρούμενου σαν αχρήστου. 

Διεκπεραιώνει αυθημερόν την εισερχόμενη και εξερχό- 
μενη αλληλογραφία και επικυρώνει αντίγραφα αυτής. 

Μελετά, σχεδιάζει και επεξεργάζεται διακηρύξεις δη¬ 
μοπρασιών, συμβόλαια και κάθε σχετικό που του ανατί¬ 
θεται από την Διοίκηση, έχει την ευθύνη για ότι σχετικό με 
τις αγορές, δημοσιεύσεις, διαγωνισμούς, προμήθειες 
κ.λπ Οργανισμών. 

Άρθρο 13 

Γραφείο Αθλητικών Χώρων και Εγκαταστάσεων - 
Αθλητικών Δραστηριοτήτων -Τεχνικών Συμβούλων 
και Επιστημονικών Συνεργατών. 

Φροντίζει και μεριμνά για την έγκαιρη και σωστή υλο¬ 
ποίηση των αποφάσεωντου Διοικητικού Συμβουλίου. 

Έχει την ευθύνη για την διοργάνωση κάθε είδους αθλη¬ 
τικών εκδηλώσεων αγώνων, επιδείξεων αγώνων στίβου 
και λοιπών αθλημάτων σε επίπεδο σωματείων, Δημοτικών 
Σχολείων και Γυμνασίων κ.λπ.. 

Φροντίζει για την έγκαιρη έκδοση και διανομή ενημερω¬ 
τικών προγραμμάτων, φυλλαδίων και γενικά κάθε εντύ¬ 
που υλικού και ενημερώνει έγκαιρατοντύπο καιγενικάτα 
ΜΜΕ για τις αθλητικές δραστηριότητες του Οργανισμού, 
συνεργαζόμενο με το γραφείο Δημοσίων Σχέσεων. 

Φροντίζει σε συνεργασία με τα αρμόδια γραφεία για την 


συντήρηση, καθαριότητα και εποπτεία των χώρων που 
έχει στην ευθύνη του ο Αθλητικός Οργανισμός και είναι 
υπεύθυνο για την ομαλή λειτουργία τους. 

Φροντίζει για τις ανάγκες των αθλητικών τμημάτων, την 
ενημέρωσή τους για τις αποφάσεις του Δ.Σ., όπως επίσης 
και για τις εμφανίσεις αυτών στις διοργανώσεις αγώνων 
(μεταφορά, διαμονή εξοπλισμός κ.λπ.). 

Καταρτίζει σε συνεργασία μετά αρμόδια γραφεία το 
πρόγραμμα των δραστηριοτήτων και έχει την ευθύνη της 
υλοποίησής του. 

Τηρεί μητρώα μελών τμημάτων και βιβλίο εμφανίσεως 
αυτών και διεκπεραιώνει κάθε γραφική εργασία του γρα¬ 
φείου. 

Άρθρο 14 

Γ ραφείο Τεχνικού και Βοηθητικού Προσωπικού 

Φροντίζει για την καλή λειτουργία των ηλεκτρολογικών 
υδραυλικών και λοιπών εγκαταστάσεων των χώρων που 
έχει στην ευθύνη το ΝΠΔΔ « Αθλητικός Οργανισμός Δή¬ 
μου Καλλικράτειας», ενημερώνει έγκαιρα τους αρμόδι¬ 
ους και συντάσσει τις απαραίτητες εκθέσεις που αφο¬ 
ρούν την συντήρηση, βελτίωση και λειτουργία τους. 

Φροντίζει για τον ηλεκτρολογικό, μηχανολογικό εξοπλι¬ 
σμό και τον εξοπλισμό άθλησης. Τηρεί βιβλίο χρέωσης κι¬ 
νητής και ακίνητης περιουσίας, καθώς επίσης και βιβλίο 
εισόδου - εξόδου τεχνολογικού και λοιπού εξοπλισμού 
καθώς και του αναλώσιμου υλικού άθλησης. 

Φροντίζει για την μεταφορά, εγκατάσταση και λειτουρ¬ 
γία του απαραίτητου οπτικοακουστικού εξοπλισμού , 
αθλητικού εξοπλισμού στις εγκαταστάσεις και στους χώ¬ 
ρους που διοργανώνονται οι αθλητικές δραστηριότητες 
και γενικά εκδηλώσεις που έχουν σχέση με την ανάπτυξη 
του αθλητισμού. 

Φροντίζει για την αξιοποίηση και περιφρούρηση της 
ακίνητης περιουσίας. 

Μελετά και προτείνει κάθε μέτρο που αφορά την συ¬ 
ντήρηση, βελτίωση και επέκταση των εγκαταστάσεων. 

Έχει την ευθύνη για την καθαριότητα των εγκαταστά¬ 
σεων και γενικά των κοινόχρηστων χώρων. Επίσης φρο¬ 
ντίζει και επιμελείται για την καλή εμφάνιση και τον ευ- 
πρεπισμό των χώρων στους οποίους γίνονται οι αθλητι¬ 
κές δραστηριότητες. 

Με απόφαση του Διοικητικού Συμβουλίου είναι δυνατόν η 
φύλαξη και η ασφάλεια των αθλητικών χώρων και εγκατα¬ 
στάσεων να ανατίθενται σε ιδιωτικές εταιρίες ασφάλειας. 

Άρθρο 15 

Γ ραφείο Υγειονομικής Υπηρεσίας 

Φροντίζει για την υγειονομική περίθαλψη όλων των 
αθλουμένων στους αθλητικούς χώρους του Οργανισμού, 
την παρακολούθηση της υγείας των αθλητών, την εξα¬ 
σφάλιση ιατρού και ασθενοφόρου στους χώρους των 
αθλητικών εκδηλώσεων και εγκαταστάσεων και την εξα¬ 
σφάλιση του απαραίτητου εξοπλισμού και συσκευών πα¬ 
ροχής πρώτων βοηθειών. 

Άρθρο 16 

Ειδικές Συνεργασίες 

Εκτός των συγκεκριμένων θέσεων που αναλυτικά προ- 
βλέπονται στο άρθρο 5 του Κανονισμού, θα υπάρχει και 
μια σειρά ειδικών συνεργατών του Οργανισμού οι οποίοι 
λόγω της ιδιαιτερότητας της φύσης της παροχής των υπη¬ 
ρεσιών τους στον Οργανισμό δεν μπορούν να ενταχθούν 

σε ανάλογες με τις παραπάνω περιγραφείσες θέσεις. Συ¬ 
νήθως η διάρκεια της συνεργασίας με την Επιχείρηση των 
ειδικών αυτών κατηγοριών θα είναι πολύ μικρή, σε ορισμέ¬ 
νες περιπτώσεις μάλιστα θα εξαντλείται σε μία και μόνο 
συνεργασία (επιμορφωτές σεμιναρίων που οργανώνονται 
από τα διάφορα τμήματα, ειδικοί εκπαιδευτές κλπ). 

Για την υπογραφή των συμβάσεων με τους ειδικούς αυ¬ 
τούς εξωτερικούς συνεργάτες θα αποφασίζει κατά περί¬ 
πτωση το Διοικητικό Συμβούλιο και μετά αιτιολογημένη 
αίτηση του αρμοδίου κατά περίπτωση. 

Άρθρο 17 

Χρησιμοποίηση εκτάκτου προσωπικού 

Με απόφαση του Διοικητικού Συμβουλίου και με σκοπό 
την εκπόνηση μελετών σχεδιασμού, προγραμματισμού, 
οργάνωσης κ.λπ που αφορούν τις δραστηριότητες του 
Αθλητικού Οργανισμού, είναι δυνατόν να προσλαμβάνε¬ 
ται με σύμβαση ορισμένου χρόνου η να ανατίθενται η εκ¬ 
πόνηση της σχετικής μελέτης εφ’ όσον η αντίστοιχη δα¬ 
πάνη έχει προβλεφθεί και έχει εγκριθεί από τον προϋπο¬ 
λογισμό δαπανών. 

Άρθρο 18 

Αρμοδιότητες και δραστηριότητες που δεν αναφέρονται 
στον παρόντα κανονισμό καθορίζονται με απόφαση του 
Προέδρου του Διοικητικού Συμβουλίου του Οργανισμού. 

Άρθρο 19 

Τροποποιήσεις του Κ.Ε.Υ. 

Επειδή ο Αθλητικός Οργανισμός Δήμου Καλλικράτειας 
στο αρχικό στάδιο λειτουργίαςτου αφ’ ενός μεν στερείται 
τόσο ίδιας εμπειρίας και γνώση για ανάλογες δραστηριό¬ 
τητες και αφ’ετέρου η δυναμική του εξέλιξη θα τον οδη¬ 
γήσουν στην δημιουργία και νέων αθλητικών δραστηριο¬ 
τήτων, είναι φανερό ότι ο Κανονισμός Εσωτερικής Υπη¬ 
ρεσίας θα έχει στην πορεία ανάπτυξης του Οργανισμού 
διαδοχικές τροποποιήσεις με τις οποίες θα επιδιώκεται 
κάθε φορά η συμπλήρωση, βελτίωση και η προσαρμογή 
του στις ανάγκες της συγκεκριμένης χρονικής περιόδου. 

Άρθρο 20 

Ισχύς του Κανονισμού Εσωτερικής Υπηρεσίας 

Η ισχύς του παρόντος Κανονισμού Εσωτερικής Υπηρε¬ 
σίας αρχίζει από την ημερομηνία έγκρισής του από το Δη¬ 
μοτικό Συμβούλιο του Δήμου Καλλικράτειας. 

Με την απόφαση αυτή προκαλείται δαπάνη 15.000.000 
δρχ.βάρος του Προϋπολογισμού του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πολύγυρος, 10 Μαΐου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 


Αριθ. 2306 (2) 

Σύσταση ιδίου Νομικού Προσώπου στο Ν. Χαλκιδικής με 
την επωνυμία «Σχολική Επιτροπή Φούρκας - Καλάν- 
δρας - Κασσανδρηνού.». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ. Δ4/162/28-3-1989 κοινή Υπουργική Από¬ 


φαση των Υπουργών Εσωτερικών - Οικον - Εθν. Παιδείας 
και Θρησκευμάτων, Περιβάλλοντος-Χωροταξίας και Δη¬ 
μοσίων έργων, περί σύστασης Σχολικής επιτροπής. 

2. Τις διατάξεις του Ν.1832/1989 

3. Την αριθμ. 2/2000 απόφαση του Δημ. Συμβουλίου 
Κασσάνδρας 

4. Τις αριθμ. 9026/1989,7097/1991 και 16402/1990 απο¬ 
φάσεις μας, με τις οποίες συγκροτήθηκαν οι Σχολικές επι¬ 
τροπές των Δημ.Σχολείων Φούρκας, Καλάνδρας και Κασ¬ 
σανδρηνού αντίστοιχα, αποφασίζουμε: 

Συγχωνεύονται οι σχολικές επιτροπές Φούρκας, Κα¬ 
λάνδρας και Κασσανδρηνού και συνιστάται ίδιο νομικό 
πρόσωπο με την επωνυμία Σχολική επιτροπή Δημοτικών 
Σχολείων Φούρκας, Καλάνδρας και Κασσανδρηνού. 

2. Σκοπός του Νομικού προσώπου είναι: 

-η διαχείριση των πιστώσεων που διατίθενται για τις Λει- 
τουργικές δαπάνες καθαριότητας, θέρμανσης,φωτι¬ 
σμού,ύδρευσης,τηλεφώνου, αποχέτευσης, αναλώσιμων 
υλικών κ.λ.π. 

η εκτέλεση μικρών έργων για επισκευή και συντήρηση 
των διδακτηρίων. 

η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων που κρίνονται αναγκαία για τη στήριξη της διοικητι¬ 
κής λειτουργίας των σχολικών μονάδων 

3. Το νομικό πρόσωπο διοικείται από δμελές Διοικητικό 
Συμβούλιο αποτελούμενο από τον Σχοινά Μαργαρίτη 
Πρόεδρο Τοπ. Συμβουλίου Φούρκας ως Πρόεδρο και Μέ¬ 
λη: Τον Μανώλη Χρήστο Πρόεδρο Τοπικού Συμβουλίου 
Καλάνδρας, Σπανό Νικόλαο Πρόεδρο Τοπικού Συμβουλί¬ 
ου Κασσανδρηνού, Πούλιου Παρασκευή Δ/ντριατου συ¬ 
νενωμένου Σχολείου, Γκαρούνη - Νταή Τρυφωνία εκπρό¬ 
σωπο γονέων και κηδεμόνων. 

Πόροι του νομικού προσώπου είναι: 

α. - ετήσια επιχορήγηση της κοινότητας. 

β. - ετήσια επιχορήγηση του Κράτους. 

γ. - κάθε είδους εισφορές, δωρεές, κληρονομιές, κλη¬ 
ροδοσίες. 

δ. - Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. - Πρόσοδοι απάτην περιουσία του. 

Από τις διατάξεις της παρούσας δεν προκύπτει δαπάνη 
σε βάρος του προϋπολογισμού του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πολύγυρος, 5 Μαΐου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθ. 4440 (3) 

Σύσταση Δημοτικής Επιχείρησης Ύδρευσης - Αποχέτευ¬ 
σης Κασσάνδρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π.Δ. 
410/1995. 

2. Την αριθμ. 58/2000 απόφαση του Δημοτικού Συμβου¬ 
λίου Κασσάνδρας. 

3. Την από 3.5.2000 έκθεση αξιολόγησης της επιτροπής 
αξιολόγηση για τη σύσταση της Δημοτικής Επιχείρησης 
Ύδρευσης - Αποχέτευσης Κασσάνδρας, αποφασίζουμε: 

Εγκρίνεται η σύσταση Δημοτικής Επιχείρησης Κασσάν¬ 
δρας ως εξής: 

Σκοποί: 

Μελέτη, κατασκευή, συντήρηση, εκμετάλλευση, διοίκη¬ 
ση και λειτουργία των δικτύων ύδρευσης και αποχέτευ¬ 
σης ακαθάρτων και όμβριων υδάτων, ως και μονάδων 
επεξεργασίας λυμάτων και αποβλήτων της περιοχής αρ- 
μοδιότητάςτης. 

Έδρα 

Ως έδρα της Επιχείρησης ορίζεται ο Δήμος Κασσάν¬ 
δρας του Νομού Χαλκιδικής. 

Περιοχή αρμοδιότητας 

Περιοχή αρμοδιότητας της Επιχείρησης θα είναι η διοι¬ 
κητική περιφέρεια του Δήμου Κασσάνδρας. 

Εκμετάλλευση 

Η εκμετάλλευση των έργων και υπηρεσιών της Επιχεί¬ 
ρησης θα ενεργείται σύμφωνα με τις διατάξεις του Ν. 
1069/80 (άρθρο 1 παρ. 3), όπως ισχύει. 

Περιουσία 

Στην περιουσία της Επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και τα παραχωρούμε- 
να σε αυτήν μηχανήματα (άρθρο 8 παρ. 1 Ν. 1069/80). 

Κεφάλαιο κίνησης 

Ως κεφάλαιο κίνησης ορίζεται ποσό 20.000.000 δρχ. 
που θα καλυφθεί από το Δήμο. Έσοδα 

Έσοδα της Επιχείρησης θα είναι: 

1. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία από της 1ης Ιανουάριου του επόμενου από τη σύστα¬ 
ση της επιχείρησης έτους που υπολογίζεται σε ποσοστό 
80%επίτηςαξίαςτου ύδατοςπου καταναλίσκεται (άρθρο 
10 παρ. 1 εδ α'και 11, Ν. 1069/80). 

2. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
Ιεδ ια' και 13, Ν. 1069/80). 

3. Τοτέλος σύνδεσης μετο δίκτυο αποχέτευσης (άρθρο 
10 παρ. 1 εδγ'Ν. 1069/80). 

4. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ 
δ'καιΙδ,Ν. 1069/80). 

5. Τοτέλος σύνδεσης μετο δίκτυο ύδρευσης (άρθρο 10 
παρ. 1 εδε'Ν. 1069/80). 

6. Τοτέλος σύνδεσης υπονόμων (άρθρο 10 παρ. 1 εδστ' 
Ν. 1069/80). 

7. Η αξία ύδατος που καταναλώνεται (άρθρο 10 παρ. 1 
εδζ'Ν. 1069/80). 

8. Η εγγύηση χρήσεως του υδρομετρητή (άρθρο 10 
παρ. 1 εδη'Ν. 1069/80). 

9. Η δαπάνη μετατόπισης αγωγών διακλαδώσεων και 


συνδέσεως αγωγών ύδρευσης ή αποχέτευσης, υδρομε¬ 
τρητών ή άλλων συναφών εργασιών (άρθρο 10 παρ. 1 εδ 
θ' Ν. 1069/80). 

10. Οι συνεισφορές τρίτων για την εκτέλεση κατά προ¬ 
τεραιότητα έργων (άρθρο 10 παρ. Ιεδ ι'Ν. 1069/80). 

11. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ ιβ' Ν. 1069/80) 

12. Δάνεια κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ ιγ' Ν. 1069/80). 

13. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80 όπως το άρ¬ 
θρο 28 τούτου τροποποιήθηκε από το άρθρο 6 παρ. 13 
του Ν. 2307/95, καθώς και κάθε άλλη νόμιμη πρόσοδος. 

14. Κάθε άλλο έσοδο που τυχόν θα προβλεφθεί με νεό¬ 
τερο νόμο που αντικαθιστά ή τροποποιεί τον 1069/80. 

Διοίκηση 

1. Η επιχείρηση θα διοικείται από Διοικητικό Συμβούλιο 
που αποτελείται από επτά (7) μέλη τα οποία θα ορίζονται 
μαζί με τους αναπληρωτές τους από το Δημοτικό Συμ¬ 
βούλιο. Από τα μέλη αυτά: 

• Τέσσερις (4) είναι αιρετοί εκπρόσωποι του Δήμου εκ 
των οποίων δύο προέρχονται από τη μειοψηφία 

• Ένα (1) εκπρόσωπος κοινωνικού φορέα της περιοχής 

• Δύο (2) δημότες ή κάτοικοιτου Δήμου, που έχουν πεί¬ 
ρα ή γνώσεις σχετικές με το αντικείμενο της επιχείρησης 

• Ένα (1) εκπρόσωπος των εργαζομένων της επιχείρη¬ 
σης όταν η επιχείρηση απασχολεί περισσότερους από εί¬ 
κοσι εργαζομένους (στο Διοικητικό Συμβούλιο μετέχει 
ένας εκπρόσωπός τους και μειώνεται κατά ένα (1) ο αριθ¬ 
μός (των δημοτών ή κατοικιών). 

2. Το Διοικητικό Συμβούλιο ορίζει από τα μέλη του Διοι¬ 
κητικού συμβουλίου τον Πρόεδρο και τον Αντιπρόεδρο 
(άρθρο 3 παρ. 1 του Ν. 1069/80 και 278 Π.Δ 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη (άρθρο 2της 25027/84 ΦΕΚ244/Β' 
αποφ. Υπ. Εσωτερικών). 

4. Ο Πρόεδρος του Διοικητικού Συμβουλίου και σε πε¬ 
ριπτώσεις απουσίας ή κωλύματος αυτού, οΑντιπρόεδρος 
εκπροσωπεί την επιχείρηση σε όλες τις σχέσεις τις δικα¬ 
στικές ή εξώδικες (άρθρο 5 παρ. 4 Ν. 1069/80). 

Μετην απόφαση αυτή επιβαρύνεται ο προϋπολογισμός 
του Δήμου μετο ποσό των 20.000.000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πολύγυρος, 9 Μάίου 2000 

Ο Γενικός Γραμματέας Περιφέρειας κ.α.α. 

ΣΤΑΜΑΤΙΑ ΚΛΑΜΟΥΡΗ 

Αριθ. 3290 (4) 

Σύσταση στο Δήμο Καλλικράτειας Δημοτικής Επιχείρη¬ 
σης με την επωνυμία «Δημοτική Επιχείρηση Ύδρευ¬ 
σης - Αποχέτευσης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277, έως και 284 του Π.Δ 
410/1995. 

2. Την αριθμ.48/2000 απόφαση του Δημοτικού Συμβου¬ 
λίου. 

3. Καλλικράτειας. 

Την από 3.5.2000 έκθεση αξιολόγησης της Επιτροπής 
αξιολόγησης για τη σύσταση της Δημοτικής Επιχείρησης 
Ύδρευσης -Αποχέτευσης Καλλικράτειας, αποφασίζουμε: 

Συνίσταται στο Δήμο Καλλικράτειας ενιαία επιχείρηση 
Ύδρευσης - Αποχέτευσης με το όνομα «Δημοτική Επιχεί¬ 
ρηση Ύδρευση -Αποχέτευση του Δήμου Καλλικράτειας 

.είναι νομικό πρόσωπο ιδιωτικού δικαίου με 

κοινωφελή χαρακτήρα και διέπεται ως προς τη διοίκηση, 
οργάνωση, εκτέλεση, λειτουργία και συντήρηση των έρ¬ 
γων της αρμοδιότητάς της καθώς και τις πηγές χρηματο¬ 
δότησής της από τις διατάξεις του Ν. 1069/1980 «περί κι¬ 
νήτρων για την ίδρυση επιχειρήσεων ύδρευσης και απο¬ 
χέτευσης, με όλες τις σχετικές τροποποιήσεις του (Ν. 
2065/92, Ν. 2218/94, Ν.2130/93, Ν. 2307/95). Για τα λοιπά 
θέματα εφαρμόζονται οι διατάξεις του Π. Δ. 232/1989 
«Δημοτικός και Κοινοτικός Κώδικας» και οι κανόνες της 
ιδιωτικής οικονομίας (άρθρο 1 παρ. 1 Ν. 1069/80). 

Έδρα της επιχείρησης είναι ο Δήμος Καλλικράτειας Νο¬ 
μού Χαλκιδικής (άρθρο 1 παρ. 3 Ν. 1069/1980). 

Περιοχή αρμοδιότητας της επιχείρησης είναι η διοικητι¬ 
κή περιφέρεια του Δήμου Καλλικράτειας (άρθρο 1 παρ. 3 
Ν. 1069/1980). Η σύσταση της επιχείρησης δικαιολογεί¬ 
ται γιατί: α) δημιουργείται ένας φορέας με διοικητική και 
οικονομική αυτοτέλεια και ευελιξία, ο οποίος αντιμετωπί¬ 
ζει ριζικά, μεθοδικά και μακροχρόνια όλο το σύστημα 
ύδρευσης και αποχέτευσης του Δήμου Καλλικράτειας με 
την εκτέλεση και λειτουργία των συναφών έργων ύδρευ¬ 
σης και αποχέτευσης και β) εξασφαλίζεται η χρηματοδό¬ 
τηση των έργων αυτών από το Πρόγραμμα Δημοσίων 
Επενδύσεων, από δανειοδότηση και από ιδίους πόρους 
που προβλέπονται υπέρ της Επιχείρησης από το Ν. 
1069/1980) και τις τροποποιήσεις του. 

2. Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται ( σύμφωνα με τις διατάξεις των Ν. 
1069/1980 (άρθρο 1 παρ. 3 Ν. 1069/1980). 

3. Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητάς 
της τα οποία εκτελέστηκαν ή θα εκτελεσθούν με βάση τις 
μελέτες που εγκρίθηκαν ή θα εγκριθούν, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων (άρθρο 1 παρ. 8 
1069/1980). 

4. Έσοδα της επιχείρησης κατά τις διατάξεις των άρ¬ 
θρων 10 έως 27β και 28 το Ν. 1069/1980: 

Α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1 ης Ιανουάριου του επομένου από τη σύστα¬ 
ση της επιχείρησης έτους, που υπολογίζεται σε ποσοστό 
80% επίτης αξίας του ύδατος που καταναλίσκεται (άρθρο 
10παρ. 1 εδ.ακαιΐΐ Ν. 1069/1980). 

Β. Πίστωση στον κρατικό προϋπολογισμό υπέρ των 
ΔΕΥΑ ίση προς τις εισπράξεις του έτους 2000 αυξανόμε¬ 
νη 10% ετησίως. 

Γ. Δωρεά επιχορήγηση από το Πρόγραμμα Δημοσίων 
Επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης (άρ¬ 
θρο 10 παρ. 1 εδ. ια'και 13 Ν. 1069/1980). 


Δ. Το τέλος σύνδεσης μετά του δικτύου της αποχέτευ¬ 
σης (άρθρο 10 παρ. 1 εδαφ. Γ Ν. 1069/1980). 

Ε. Η δαπάνη διακλάδωσης και σύνδεσης προς τον αγω¬ 
γό της ύδρευσης και της αποχέτευσης (άρθρο 10 παρ. 1 
εδαφ. δ'και άρθρο 15 Ν. 1069/1980). 

ΣΤ. Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδ. ε'Ν. 1069/1980). 

Ζ. Το τέλος χρήσεως υπονόμων (άρθρο 10 παρ. 1 εδ.στ' 
Ν. 1069/1980). 

Η. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

θ. Η εγγύηση χρήσεως του υδρομετρητή (άρθρο 10 
παρ 1 εδ. η'Ν. 1069/1980) 

I. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

Ια. Οι συνεισφορές τρίτων για την εκτέλεση κατά 
προτεραιότητα έργων (άρθρο 10 παρ. 1 εδ. ι' Ν. 1069/ 
1980). 

Ιβ. Οι πρόσοδοι από την περιουσία ή το τμήμα από την 
εκπόνηση αυτής (άρθρο 10 παρ. 1 εδ. ιγ' άρθρο 14 Ν. 
1069/1980). 

Ιδ. Έσοδα που εισπράττονται από την εφαρμογή των 
διατάξεωντων άρθρων 27 και 28του Ν. 1069/1980, καθώς 
και κάθε άλλη νόμιμη πρόσοδος. 

5 Διοίκηση: 

1. Η επιχείρηση διοικείται από διοικητικό συμβούλιο 

που αποτελείται από πέντε μέλη τα οποία ορίζονται μαζί 
με αναπληρωτές από το Δημοτικό Συμβούλιο Από τα μέ¬ 
λη αυτά, α) τρεις (3) είναι αιρετοί εκπρόσωποι του Δήμου 
(ένας εκ των οποίων προέρχεται από την μειοψηφία), β) 
ένας (1) είναι εκπρόσωπος κοινωνικού φορέα και γ) ένας 
(1) είναι κάτοικος του Δήμου που. 

2. Το Δημοτικό Συμβούλιο ορίζει από τα μέλη του τον 
Πρόεδρο καιτον Αντιπρόεδρο του (άρθρο 3 παρ. 1 του Ν. 
1069/1980 και 261 Π.Δ, 323/1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη (άρθρο 3 του Ν. 1069/1980 και άρ¬ 
θρο 261 Π.Δ. 323/1989). 

4. Ο Πρόεδρος του Διοικητικού Συμβουλίου εκπροσω¬ 
πεί την Επιχείρηση σε όλες τις σχέσεις της, δικαστικές ή 
εξώδικες και σε περίπτωση απουσίας ή κωλύματος αυ¬ 
τού, ο αντιπρόεδρος (άρθροδπαρ. 4 Ν. 1069/1980 και άρ¬ 
θρο 262 Π.Δ. 323/1989). « 

Με την απόφαση αυτή προκαλείται δαπάνη 5.000.000 
δρχ. εις βάρος του Προϋπολογισμού του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πολύγυρος, 10 Μάΐου 2000 

Ο Γ ενικός Γ ραμματέας Περιφέρειας κ.α.α. 

ΣΤΑΜΑΤΙΑ ΚΛΑΜΟΥΡΗ 

(5) 

Χορήγηση άδειας μεταλλευτικών ερευνών στο 
Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Με την 468 (3263, 3231,2529, 2590, 2696, 3520, 2885, 
3770, 2789, 2628, 3395/98, 134, 733, 655, 1978, 2488, 

2320, 2228, 1952/99, 147/2000) απόφασή μας που εκδό- 
θηκε με την από από 1228/24-5-1999 αίτηση των. 

1) Δημητρίου Ντινόπουλουτου Γεωργίου, πολιτικού μη¬ 
χανικού, κατοίκου Αλσούπολης Αττικής, οδός Καποδι- 
στρίου 104. 

2) Γεωργίας συζ. Πολυδώρου Σαββιλωτίδη, κατοίκου 
Σερβίων, οδός Παπαδοπούλου 16, και 

3) Ιάσονα Παπαζάχου του Ιωάννη, κατοίκου Καστρίου 
Αττικής, οδός Ήρας 8, χορηγείται άδεια μεταλλευτικών 
ερευνών στους παραπάνω κατά ποσοστό 51% εξ αδιαι¬ 
ρέτου στον πρώτο και ανά ποσοστό 24,5% εξ αδιαιρέτου 
στους δεύτερο και τρίτο, διάρκειας (3) ετών σε χώρο συ¬ 
νολικής έκτασης 9.665 στρεμμάτων που βρίσκεται στην 
περιοχή της Κοινότητας Λιβαδερού και Ελάτης του Δή¬ 
μου Καμβουνίων του Νομού Κοζάνης και που θα έχει τα 
εξής όρια: 

1. Από το ΤΣΑ με αζιμουθιακές συντεταγμένες χ=-3500 
και ψ=-27.650 και από εκεί στο 


2. ΤΣΒ με αζιμουθιακές συντεταγμένες χ=-3700 και 
ψ=-26100 και από εκεί σε 

3. ΤΣΓ με αζιμουθιακές συντεταγμένες χ=-5300 και 
ψ =-26500 και από εκεί σε 

4. ΤΣΔ με αζιμουθιακές συντεταγμένες χ=-5700 και 
ψ = -26000 και από εκεί σε 

5. ΤΣΕ με αζιμουθιακές συντεταγμένες χ=-9100 και 
ψ =-26500 και από εκεί σε 

6. ΤΣΖ με αζιμουθιακές συντεταγμένες χ=-9500 και 
ψ =-27650 και από εκεί σε 

7. ΤΣΗ με αζιμουθιακές συντεταγμένες χ=-9400 και 
ψ=-28250 και από εκεί σε 

και από εκεί στο αρχικό σημείο ΤΣΔ 

Οι αζιμουθιακές συντεταγμένες αναφέρονται στο κέ¬ 
ντρο του ΦΕΧ «Κοζάνη» κλ. 1:100.000 Ι_=40°15' και 
Μ=-1°45' 

Ο Νομάρχης 
ΠΑΣΧΟΣ ΜΗΤΛΙΑΓΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 
β-ΙΤΙ3ίΙ: ννθβΓΤΙ33ΐθΓ @ θ1.0|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































